LEGE nr. 61 din 27 septembrie 1991 
(**republicata**) (*actualizata*)

pentru sanctionarea faptelor de incalcare a unor norme de convietuire sociala, a ordinii si linistii publice (actualizata pana la data de 22 septembrie 2004*)

EMITENT:     PARLAMENTUL 
-------------


*) Textul initial a fost publicat in MONITORUL OFICIAL nr. 387 din 18 august 2000. Aceasta este forma actualizata de S.C. "Centrul Teritorial de Calcul Electronic" S.A. Piatra Neamt pana la data de 22 septembrie 2004, cu modificarile si completarile aduse de: LEGEA nr. 169 din 10 aprilie 2002; ORDONANTA nr. 55 din 16 august 2002; LEGEA nr. 265 din 16 iunie 2004; LEGEA nr. 355 din 15 iulie 2004.


**) Republicata in temeiul art. II din Legea nr. 2 din 17 ianuarie 2000, publicata in Monitorul Oficial al Romaniei, Partea I, nr. 16 din 18 ianuarie 2000, dandu-se textelor o noua numerotare.


Legea nr. 61 din 27 septembrie 1991 a fost publicata in Monitorul Oficial al Romaniei, Partea I, nr. 196 din 27 septembrie 1991 si a mai fost republicata in Monitorul Oficial al Romaniei, Partea I, nr. 9 din 24 ianuarie 1997.


ART. 1


Pentru asigurarea climatului de ordine si liniste publica necesar desfasurarii normale a activitatii economice si social-culturale si promovarea unor relatii civilizate in viata cotidiana, cetatenii sunt obligati sa aiba un comportament civic, moral si responsabil, in spiritul legilor tarii si al normelor de convietuire sociala.


ART. 1^1


Constituie infractiune si se pedepseste cu inchisoarea de la 3 luni la 2 ani sau cu amenda, daca fapta nu constituie o infractiune mai grava, urmatoarele fapte:

1. portul, fara drept, in locurile si imprejurarile in care s-ar putea primejdui viata sau integritatea corporala a persoanelor ori s-ar putea tulbura ordinea si linistea publica, a cutitului, pumnalului, sisului, boxului, castetului ori a altor asemenea obiecte fabricate sau confectionate anume pentru taiere, impungere sau lovire, precum si folosirea in asemenea locuri sau imprejurari a armelor cu aer comprimat sau cu gaze comprimate, a obiectelor confectionate pe baza de amestecuri pirotehnice ori a dispozitivelor pentru socuri electrice;

2. importul sau procurarea din tara, in vederea comercializarii, de arme cu aer comprimat sau cu gaze comprimate care imprima proiectilului o viteza mai mare de 220 m/s, cu exceptia celor destinate pentru a fi folosite la antrenamente si competitii de catre Federatia Romana de Tir, de cluburile si asociatiile sportive cu sectii de tir afiliate la aceasta federatie, care pot dobandi, detine si folosi arme din aceasta categorie, conform standardelor sportive internationale;

3. neasigurarea de catre responsabili sau patroni, prin personal propriu ori specializat, a ordinii publice in localuri publice, hoteluri, moteluri, campinguri, cluburi, pensiuni, discoteci si in alte locuri de distractie sau de agrement pe care le conduc, precum si refuzul acestora de a acorda sprijin organelor in drept pentru restabilirea in locurile respective a ordinii publice sau pentru luarea masurilor impotriva persoanelor care au incalcat legea;

4. impiedicarea, sub orice forma, a organului de urmarire penala sau de mentinere a ordinii publice de a-si indeplini obligatiile de serviciu privind legitimarea sau conducerea unei persoane la sediul politiei ori al altui organ de stat, de a lua masurile necesare pentru mentinerea ori restabilirea ordinii publice.


Portul sau folosirea, fara drept, de obiecte din cele prevazute la alin. 1 pct. 2, in localul autoritatilor publice, institutiilor publice, institutiilor sau altor persoane juridice de interes public, la intruniri publice ori in localuri de alegeri, se pedepseste cu inchisoare de la 2 la 5 ani.

-------------


Art. 1^1 a fost introdus de LEGEA nr. 169 din 10 aprilie 2002 publicata in MONITORUL OFICIAL nr. 261 din 18 aprilie 2002.


ART. 2


Constituie contraventie savarsirea oricareia dintre urmatoarele fapte, daca nu sunt comise in astfel de conditii incat, potrivit legii penale, sa fie considerate infractiuni:

1) savarsirea in public de fapte, acte sau gesturi, obscene, proferarea de injurii, expresii jignitoare sau vulgare, amenintari cu acte de violenta impotriva persoanelor sau bunurilor acestora, de natura sa tulbure ordinea si linistea publica sau sa provoace indignarea cetatenilor ori sa lezeze demnitatea si onoarea acestora sau a institutiilor publice;

2) constituirea unui grup format din trei sau mai multe persoane, in scopul de a savarsi actiuni ilicite, contrare ordinii si linistii publice si normelor de convietuire sociala, precum si actele de incurajare sau sprijinire, sub orice forma, a unor astfel de grupuri de persoane, care incita la dezordine sociala;

3) apelarea, in mod repetat, la mila publicului, de catre o persoana apta de munca, precum si determinarea unei persoane la savarsirea unor astfel de fapte;

4) aruncarea asupra unei persoane, constructii sau asupra unui mijloc de transport cu obiecte de orice fel, cu substante inflamante, iritant-lacrimogene sau cu efect paralizant, corosive sau care murdaresc, daca nu s-au produs vatamari ale integritatii corporale sau sanatatii ori pagube materiale;

5) organizarea, ingaduirea sau participarea la jocuri de noroc - altele decat cele autorizate potrivit legii - de natura sa lezeze bunele moravuri;

6) atragerea de persoane, sub orice forma, savarsita in localuri, parcuri, pe strazi sau in alte locuri publice in vederea practicarii de raporturi sexuale cu acestea spre a obtine foloase materiale, precum si indemnul sau determinarea, in acelasi scop, a unei persoane la savarsirea unor astfel de fapte;

7) acceptarea sau tolerarea practicarii faptelor prevazute la pct. 6) in hoteluri, moteluri, campinguri, baruri, restaurante, cluburi, pensiuni, discoteci sau in anexele acestora de catre patronii sau administratorii ori conducatorii localurilor respective;

8) abrogat;

9) abrogat;

10) comercializarea armelor cu aer comprimat sau cu gaze comprimate, a arbaletelor, arcurilor pentru tir, pescuit sau vanatoare in alte locuri decat in magazinele autorizate sa efectueze operatiuni cu arme de foc si munitii;

11) vanzarea armelor cu aer comprimat sau cu gaze comprimate, a arbaletelor, arcurilor pentru tir, pescuit sau vanatoare persoanelor care nu au implinit varsta de 18 ani, persoanelor care au savarsit acte de violenta mentionate in cazierul judiciar, precum si persoanelor care sufera de boli neuropsihice mentionate in certificatul de sanatate eliberat de policlinica teritoriala;

12) netinerea evidentei de catre magazinele autorizate a cumparatorilor armelor prevazute la pct. 10) in registre speciale, vizate de organele de politie, in care vor fi mentionate datele de stare civila, domiciliul, seria si numarul actului de identitate ale cumparatorului, numarul cazierului judiciar, numarul certificatului de sanatate neuropsihica, cu denumirea policlinicii teritoriale, precum si caracteristicile armei vandute.


Daca cumparatorul este titular al unui permis de arma, este scutit de obligatia de a prezenta cazierul judiciar si certificatul de sanatate neuropsihica, iar daca cumparatorul este titular al unui permis de conducere, acesta este obligat sa prezinte numai cazierul judiciar;

13) alarmarea publicului, a organelor specializate pentru a interveni in caz de pericol ori a organelor de mentinere a ordinii publice, prin darea semnalelor de pericol sau, dupa caz, prin solicitarea interventiei la fata locului, fara motiv intemeiat;

14) intreruperea curentului electric sau stingerea, fara drept, a lampilor ce servesc la iluminatul public pe strazi, in parcuri, sali de spectacol sau in alte locuri publice;

15) patrunderea, cu incalcarea normelor legale de acces, in sediile autoritatilor publice centrale si locale, institutiilor publice, institutiilor de invatamant si spatiilor apartinand acestora, indiferent de destinatia lor, regiilor autonome, societatilor comerciale, partidelor sau altor formatiuni politice, organizatiilor guvernamentale si neguvernamentale, ambasadelor si reprezentantelor altor state ori ale organizatiilor internationale de pe teritoriul Romaniei, precum si ocuparea fara drept a terenurilor apartinand ambasadelor si reprezentantelor sau a terenurilor situate in perimetrul acestora ori refuzul de a le parasi la cererea organelor de ordine;

16) scrierea sau desenarea, fara drept, pe peretii cladirilor, pe garduri sau pe obiecte de folosinta comuna aflate in locuri publice, deteriorarea prin orice mijloc a acestora, precum si dezlipirea sau distrugerea, fara drept, a reclamelor, anunturilor si afiselor legal expuse in locuri anume destinate;

17) nerespectarea masurilor de ordine sau a regulilor stabilite pentru buna desfasurare a manifestarilor culturalsportive;

18) deteriorarea, ridicarea sau mutarea, fara drept, a semnelor sau indicatoarelor de orientare turistica si rutiera ori a celor care semnaleaza existenta unui pericol pentru viata persoanelor;

19) lasarea in libertate ori fara supraveghere a animalelor care pot prezenta pericol pentru persoane sau bunuri;

20) refuzul consumatorului de a parasi un local public in care se consuma bauturi alcoolice, dupa ora de inchidere sau la cererea indreptatita a unui salariat al localului;

21) servirea consumatorilor cu bauturi alcoolice in localurile publice si in afara acestora, in zilele si la orele cand, potrivit dispozitiilor legale, acestea sunt inchise sau este interzisa desfacerea bauturilor alcoolice ori dupa ora de inchidere stabilita prin autorizatia de functionare;

22) servirea cu bauturi alcoolice in localuri publice si in afara acestora pe timpul desfasurarii adunarilor publice, grevelor, manifestarilor sportive sau altor asemenea intruniri publice, in imediata apropiere, precum si consumul de bauturi alcoolice in astfel de conditii de catre participanti;

23) desfacerea, comercializarea si consumul bauturilor alcoolice in locurile publice, la intrarea in curtile si in interioarele lor, cum sunt: spitale si alte unitati sanitare, centre de plasament al minorilor, unitati si institutii de invatamant si educatie, lacasuri de cult si institutii religioase aferente cultelor care interzic consumul bauturilor alcoolice in practicarea religiei respective, pe trotuarele sau aleile de acces ale acestora;

24) servirea cu bauturi alcoolice, in localurile publice, a consumatorilor aflati in vadita stare de ebrietate, precum si a minorilor;

25) consumul de bauturi alcoolice in urmatoarele locuri publice: drumuri publice, parcuri, stadioane si terenuri sportive, institutii culturale, sali de spectacole, institutii sau unitati economice, toate mijloacele de transport in comun, autogari, gari si aeroporturi, de stat si private, sau alte locuri prevazute de lege. In incinta acestor locuri publice se pot consuma bauturi alcoolice prin delimitarea unor spatii special amenajate pentru consumarea bauturilor alcoolice, prin hotararea conducerilor locurilor publice respective. Sunt exceptate localurile de alimentatie publica si turism, cum sunt: restaurante, baruri si discoteci. In locurile publice enumerate se interzice cu desavarsire consumul de bauturi alcoolice de catre persoanele care nu au implinit varsta de 18 ani;

26) provocarea ori participarea efectiva la scandal, in locuri sau localuri publice;

27) abrogat;

28) tulburarea, fara drept, a linistii locuitorilor prin producerea de zgomote cu orice aparat sau obiect ori prin strigate sau larma;

29) tulburarea linistii locatarilor intre orele 22,00-8,00, prin producerea de zgomote, larma sau prin folosirea oricarui aparat, obiect ori instrument muzical la intensitate mare in localurile sau in sediile persoanelor juridice situate in imobile cu destinatia de locuinte sau in imediata vecinatate a acestora;

30) alungarea din locuinta comuna a sotului sau sotiei, a copiilor, precum si a oricarei alte persoane aflate in intretinere;

31) nerespectarea masurilor de ordine luate de organele competente in caz de calamitati naturale sau alte pericole publice;

32) nerespectarea masurii de suspendare, dispusa conform dispozitiilor art. 3 alin. 2 si 3;

33) refuzul unei persoane de a da relatii pentru stabilirea identitatii sale, de a se legitima cu actul de identitate sau de a se prezenta la sediul politiei, la cererea ori la invitatia justificata a organelor de urmarire penala sau de mentinere a ordinii publice, aflate in exercitarea atributiilor de serviciu;

34) abrogat;

35) indemnul sub orice forma al minorilor la savarsirea de contraventii;

36) neluarea de catre parinti sau de catre persoanele carora li s-a incredintat spre crestere si educare un minor in varsta de pana la 16 ani sau care au in ingrijire un alienat ori debil mintal a masurilor necesare pentru a-l impiedica de la fapte de vagabondaj, cersetorie sau prostitutie;

37) lasarea fara supraveghere a unui bolnav mintal periculos, de catre persoanele care au indatorirea de a-l ingriji sau de a-l pazi, precum si neanuntarea organelor sanitare sau ale politiei in caz de scapare de sub paza sau supraveghere.

------------


Punctele 8, 9, 27 si 34 ale art. 2 au fost abrogate de LEGEA nr. 169 din 10 aprilie 2002 publicata in MONITORUL OFICIAL nr. 261 din 18 aprilie 2002.


Punctele 23 si 25 al art. 2 au fost modificate de LEGEA nr. 265 din 16 iunie 2004 publicata in MONITORUL OFICIAL nr. 603 din 5 iulie 2004.


ART. 3


(1) Contraventiile prevazute la art. 2 se sanctioneaza dupa cum urmeaza:

a) cu amenda de la 1.000.000 lei la 5.000.000 lei, cele prevazute la pct. 3), 4), 13), 16), 19), 20), 24), 33), 36) si 37);

b) cu amenda de la 2.000.000 lei la 10.000.000 lei, cele prevazute la pct. 1), 14), 18), 26), 28) si 30);

c) cu amenda de la 5.000.000 lei la 15.000.000 lei, cele prevazute la pct. 2), 5)-7), 10)-12), 15), 17), 21), 22), 29), 31) si 35);

d) cu amenda de la 20.000.000 lei la 30.000.000 lei, fapta prevazuta la pct. 32);

e) cu amenda de la 1.000.000 lei la 5.000.000 lei, faptele prevazute la pct. 23) si 25).


(1^1) In cazurile in care faptele prevazute la pct. 1), 2), 4) si 26) ale art. 2 sunt savarsite in incinta unei institutii de invatamant, a unei institutii de sanatate ori destinate ocrotirii speciale a unor categorii de persoane defavorizate, sanctiunile aplicabile sunt amenzile de la 10.000.000 lei la 30.000.000 lei.


(2) In cazul savarsirii contraventiilor prevazute la art. 2 pct. 7 si pct. 22 se dispune si masura suspendarii activitatii localului public pe o perioada cuprinsa intre 10 si 30 de zile.


(3) In cazul repetarii contraventiilor prevazute la art. 2 pct. 21), 23), 24) si 29) se dispune, de asemenea, masura suspendarii activitatii localului public pe o perioada cuprinsa intre 10 si 30 de zile.


(4) In cazul savarsirii contraventiei prevazute la art. 2 pct. 32) se dispune retragerea autorizatiei de functionare a localului public.


(5) Suspendarea activitatii localului public ori retragerea autorizatiei de functionare a acestuia se dispune de catre organul care a eliberat autorizatia, la propunerea organului constatator, caruia i se comunica in scris masura luata, in termen de 5 zile de la data sesizarii.


(6) In cazul contraventiilor prevazute la art. 2 pct. 35), 36) si 37), sesizarea se poate face si de catre organele de ocrotire sociala.


(7) Sanctiunea amenzii poate fi aplicata si persoanei juridice.

--------------

    
Alin. (1) si (2) ale art. 3 au fost modificate de LEGEA nr. 169 din 10 aprilie 2002 publicata in MONITORUL OFICIAL nr. 261 din 18 aprilie 2002.

    
Alin. (1) al art. 3 a fost modificat de LEGEA nr. 265 din 16 iunie 2004 publicata in MONITORUL OFICIAL nr. 603 din 5 iulie 2004.


Alin. (1^1) al art. 3 a fost introdus de LEGEA nr. 355 din 15 iulie 2004 publicata in MONITORUL OFICIAL nr. 683 din 29 iulie 2004.

    
ART. 4

    
Sanctiunea inchisorii contraventionale poate fi aplicata minorilor numai daca au implinit varsta de 16 ani; in acest caz limitele sanctiunii prevazute in prezenta lege se reduc la jumatate.

    
In cazul minorilor care nu au implinit varsta de 16 ani se aplica prevederile Legii privind regimul ocrotirii unor categorii de minori.

    
ART. 5

    
Daca o persoana a savarsit mai multe contraventii, constatate prin acelasi proces-verbal, in cazul in care pentru toate faptele sau numai pentru unele dintre ele s-a stabilit sanctiunea inchisorii contraventionale, se va aplica o singura sanctiune, care nu va putea depasi 6 luni, iar daca contravenientul este un minor care a implinit 16 ani, sanctiunea aplicata nu va depasi 3 luni.

    
ART. 6

    (1) Sunt supuse confiscarii lucrurile care au servit la savarsirea contraventiilor prevazute la art. 2 pct. 4 si 5, daca sunt ale contravenientului, precum si lucrurile dobandite prin savarsirea contraventiilor, daca nu sunt restituite persoanei vatamate.

    (2) In cazul contraventiei prevazute la art. 2 pct. 30) este necesara plangerea partii vatamate. Retragerea plangerii ori impacarea partilor inlatura raspunderea faptuitorului. Organele constatatoare sunt abilitate sa restabileasca situatia anterioara.

------------


Alin. (1) al art. 6 a fost modificat de LEGEA nr. 169 din 10 aprilie 2002 publicata in MONITORUL OFICIAL nr. 261 din 18 aprilie 2002.


ART. 7


Contraventiile se constata de catre primar, imputernicitii acestuia, de catre ofiterii sau subofiterii de politie ori de catre ofiterii, maistrii militari, subofiterii sau militarii din jandarmerie, angajati pe baza de contract.


In cazul contraventiilor pentru care legea prevede sanctiunea amenzii, agentul constatator, o data cu constatarea aplica si sanctiunea.


ART. 8


Impotriva procesului-verbal de constatare a contraventiilor prin care s-a aplicat sanctiunea amenzii se poate face plangere in termen de 15 zile de la comunicarea acestuia.


ART. 9


Plangerea impotriva procesului-verbal de constatare a contraventiei se solutioneaza de judecatorie.

    
ART. 10

    
(1) In cazul contraventiilor pentru care legea prevede si sanctiunea inchisorii contraventionale, daca agentul constatator apreciaza ca sanctiunea amenzii este indestulatoare, aplica amenda, procedand potrivit dispozitiilor Legii privind stabilirea si sanctionarea contraventiilor.

    
(2) In caz contrar, procesul-verbal de constatare se trimite de indata judecatoriei in a carei raza teritoriala a fost savarsita contraventia. Ministrul justitiei poate dispune ca in municipiul Bucuresti solutionarea unor asemenea cauze sa se faca la anumite judecatorii.

    
(3) Daca identitatea sau domiciliul faptuitorului nu poate fi stabilit si exista temere de disparitie a acestuia, organul de politie va conduce de indata pe faptuitor inaintea instantei de judecata. In situatia in care trimiterea nu se va putea face de indata, organul de politie, pe baza unui proces-verbal motivat, va putea retine contravenientul, pe care il va inainta instantei de judecata in cel mult 24 de ore de la constatarea contraventiei.


(4) Judecarea cauzei va avea loc si in zilele nelucratoare.

-------------


Alin. (3) si (4) ale art. 10 au fost abrogate de ORDONANTA nr. 55 din 16 august 2002 publicata in MONITORUL OFICIAL nr. 642 din 30 august 2002.


ART. 11


Abrogat.

-------------


Art. 11 a fost abrogat de ORDONANTA nr. 55 din 16 august 2002 publicata in MONITORUL OFICIAL nr. 642 din 30 august 2002.


ART. 12

    Abrogat.

-------------


Art. 12 a fost abrogat de ORDONANTA nr. 55 din 16 august 2002 publicata in MONITORUL OFICIAL nr. 642 din 30 august 2002.


ART. 13


Abrogat.

-------------

    Art. 13 a fost abrogat de ORDONANTA nr. 55 din 16 august 2002 publicata in MONITORUL OFICIAL nr. 642 din 30 august 2002.


ART. 14


Abrogat.

-------------


Art. 14 a fost abrogat de ORDONANTA nr. 55 din 16 august 2002 publicata in MONITORUL OFICIAL nr. 642 din 30 august 2002.


ART. 15


Abrogat.

-------------


Art. 15 a fost abrogat de ORDONANTA nr. 55 din 16 august 2002 publicata in MONITORUL OFICIAL nr. 642 din 30 august 2002.


ART. 16


Abrogat.

-------------


Art. 16 a fost abrogat de ORDONANTA nr. 55 din 16 august 2002 publicata in MONITORUL OFICIAL nr. 642 din 30 august 2002.


ART. 17


In cazul in care contraventiile prevazute in prezenta lege sunt savarsite de un militar, procesul-verbal de constatare se trimite comandantului unitatii din care face parte contravenientul, spre a i se aplica, daca procesul-verbal este intemeiat, sanctiuni potrivit Regulamentului disciplinei militare.


In situatia in care contravenientul este incorporat pentru indeplinirea serviciului militar inainte de pronuntarea hotararii judecatoresti ori inainte de inceperea executarii sanctiunii inchisorii contraventionale, procesul-verbal sau, dupa caz, hotararea se trimite, de asemenea, comandantului unitatii din care face parte contravenientul, spre a i se aplica o sanctiune potrivit Regulamentului disciplinei militare.


ART. 18


Dispozitiile prezentei legi se intregesc cu prevederile Legii privind stabilirea si sanctionarea contraventiilor, cu exceptia dispozitiilor privind plata a jumatate din minimul amenzii.


ART. 19


Pe data intrarii in vigoare a prezentei legi se abroga Decretul nr. 153 din 24 martie 1970 pentru stabilirea si sanctionarea unor contraventii privind regulile de convietuire sociala, ordinea si linistea publica, art. 6 din Decretul nr. 76 din 15 iulie 1975*), precum si orice alte dispozitii contrare.

-------------


*) Decretul nr. 76 din 15 iulie 1975 a fost abrogat de LEGEA nr. 7 din 8 ianuarie 1998 publicata in MONITORUL OFICIAL  nr. 9 din 13 ianuarie 1998.

